Täydennysrakentaminen on ekologinen ratkaisu kasvavan kaupungin ongelmien ratkai­semiseksi. Sitä on tutkittu viime vuosikymmenien aikana paljon (esimerkiksi Santaoja 2004, Ahlava et al. 2012), mutta näissä tutkimuksissa on kes­kitytty lähinnä lähiöiden täydennysrakentamiseen. Tämän työn tarkoituksena on luoda katsaus täydennysrakentamisen mahdollisuuk­siin jo valmiiksi tiiviisti rakennetussa kaupunki­ympäristössä.

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tutkimusmenetelmänä toimi kirjallisuuskatsaus. Materiaalina on käytetty aiheesta tehtyjen tutkimusten lisäksi viranomaisten laatimia ohjeistuksia muun muassa paloturvallisuudesta ja ullakkorakentamisesta, Helsingin kantakaupungin alueella voimassa olevia asemakaavoja ja niihin tehtyjä muutoksia sekä aiheeseen liittyvää muuta kirjallisuutta, esimerkiksi kantakaupungin rakennusten korottamisen historiaan liittyen. Kirjallisten lähteiden lisäksi tietoa on kerätty haastatte-lemalla arkkitehteja Helsingin kaupungin asemakaavoitusosastolta ja Arkkitehtuuri- ja muotoilutoimisto Tallista.

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Aihetta käsitellään niin historian kuin nykypäivän ja tulevaisuudenkin kannalta. Ensin luodaan katsaus täydennysrakentamiseen ilmiönä, sitten käydään läpi rakennusten korottamisen historiaa kantakaupungin alueella, minkä jälkeen siirrytään käsittelemään aiheen nykytilaa erityisesti kaavoituksen ja kaupunki-kuvan kannalta. Lopuksi hahmotellaan vielä rakennusten korottamisen tulevaisuudennäkymiä.

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Maapallon väestöstä jo yli puolet asuu kau­pungeissa, eikä kaupungistumiselle näy loppua. Myös Helsinkiin muuttaa koko ajan lisää asukkaita, minkä takia uusia asuntoja täytyy rakentaa jatku­vasti. Kokonaan uusien alueiden rakentamisen ohella kaupungin tavoitteena on tiivistää jo rakennettuja alueita (Helsingin kaupunki, Kaupunkisuunnittelu-virasto 2016).

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tutkimusta on rajattu keskittymällä nimenomaan Helsingin kantakaupunkiin, jättämällä pienemmälle arvolle korottamiseen liittyvä rakennetekniikka ja painottamalla sen sijaan korottamisen vaikutuksia kaupunkikuvaan.

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Työn tavoitteena oli selvittää rakennuksen korottamisen mahdollistavat reunaehdot Helsingin kantakaupungissa, tutkia erilaisia tapoja korottaa rakennusta ja analysoida niiden vaikutuksia kaupunkikuvaan. Aihetta lähestyttiin pohtimalla, minkälaisia ratkaisuja rakennusten korottamiseen on olemassa. Minkälaisiin paikkoihin lisäkerrokset sopisivat parhaiten ja minkälaisia vaikutuksia niillä on kaupunkikuvaan? Mitä vaikutuksia kantakaupungin täydennysrakentamisella voi olla kadun, kaupunginosan ja koko kaupungin mittakaavassa? Miten korotusrakentamiseen suhtaudutaan kaavoituksessa?

**Sisältöteema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**